Id-Deċiżjoni tal-Kummissjoni
tat-2 ta' Frar 2000
dwar il-proċedura għall-attestazzjoni tal-konformità ta' prodotti għal kostruzzjoni taħt l-Artikolu 20(4) tad-Direttiva tal-Kunsill 89/106/KEE fir-rigward ta' ħġieġ ċatt, ħġieġ profilat u prodotti tal-blokok tal-ħġieġ
(notifikati taħt id-dokument nru Ċ (1999) 5016)
(Test b'rilevanza għaż-ŻEE)
(2000/245/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 89/106/KEE ta' l-21 ta' Diċembru 1988 dwar l-approssimazzjoni tal-liġijiet ta' l-Istati Membri dwar prodotti għall-bini [1], kif emendata l-aħħar mid-Direttiva tal-Kunsill 89/93/KEE [2], u b'mod partikolari l-Artikolu 13(4) ta' din,
Billi:
(1) Il-Kummissjoni hija meħtieġa tagħżel, bejn iż-żewġ proċeduri taħt l-Artikolu 13(3) tad-Direttiva 89/106/KEE għall-attestazzjoni tal-konformità ta' prodott, 'il-proċedura li hija l-inqas oneruża konsistenti mas-sigurtà; dan ifisser li huwa meħtieġ li wieħed jiddeċiedi jekk, għal prodott partikolari jew grupp ta' prodotti, l-esistenza ta' sistema ta' kontroll tal-produzzjoni tal-fabbrika taħt ir-responsabbiltà tal-manufattur hijiex kondizzjoni neċessarja u suffiċjenti għall-attestazzjoni ta' konformità, jew jekk, għal raġunijiet relatati mal-konformità mall-kriterji msemmija fl-Artikolu 13(4), hijiex meħtieġa l-intervenzjoni ta' organu ta' ċertifikazzjoni approvat.
(2) L-Artikolu 13(4) jirrikjedi li l-proċdura stabbilità b'dan il-mod għandha tiġi indikata fil-mandati u fl-ispeċifikazzjonijiet tekniċi; għalhekk ikun tajjeb jekk jiġi definit il-kunċett ta' prodotti jew ta' grupp ta' prodotti kif użat fil-mandati jew fl-ispeċifikazzjonijiet tekniċi.
(3) Iż-żewġ proċeduri provduti fl-Artikolu 13(3) huma deskritti fid-dettall fl-Anness III tad-Direttiva 89/106/KEE; m'huwiex meħtieġ għalhekk li jiġu speċifikati b'mod ċar il-metodi li bihom iridu jiġu implimentati ż-żewġ proċeduri, b'referenza għall-Anness III, għal kull prodott jew grupp ta' prodotti, billi l-Anness III jagħti preferenza lil ċerti sistemi.
(4) Il-proċedura msemmija fl-Artikolu 13(3)(a) taqbel mas-sistemi stipulati fl-ewwel possibiltà, mingħajr sorveljanza kontinwa, u t-tieni u t-tielet possibiltajiet tas-sezzjoni 2 (ii) ta' l-Anness III, u l-proċedura msemmija fl-Artikolu 13(3)(b) taqbel mas-sistemi stipulati fis-sezzjoni 2 (i) ta' l-Anness III, u fl-ewwel possibiltà, b'sorveljanza kontinwa, tas-sezzjoni 2(ii) ta' l-Anness III.
(5) Il-miżuri msemmija f'din id-Deċiżjoni mhumiex skond l-opinjoni tal-Kumitat ta' Permanenti dwar il-Bini.
(6) Id-deċiżjoni ġiet sottomessa lill-Kunsill, li ma kienx kapaċi jaġixxi fi żmien il-perjodu ta' tlett xhur previst fid-Direttiva 89/106/KEE. Il-miżura proposta hija għalhekk adottata mill-Kummissjoni.
ADOTTAT DIN ID-DEĊIŻJONI:
Artikolu 1
Il-prodotti u gruppi ta' prodotti li jinsabu fl-Anness I għandu jkollhom il-konformità tagħhom attestata permezz ta' proċedura li permezz tagħha l-manufattur għandu taħt ir-responsabbiltà tiegħu biss sistema ta' kontroll tal-produzzjoni ta' fabbrika li tagħmel ċert li l-prodott huwa konformi ma' l-ispeċifikazzjonijiet tekniċi rilevanti.
Artikolu 2
Il-prodotti stipulati fl-Anness II għandu jkollhom il-konformità tagħhom attestata permezz ta' proċedura li, flimkien ma' sistema ta' kontroll tal-produzzjoni ta' fabbrika mħaddma mill-manufattur, tinkludi l-involviment ta' organu ta' ċertifikazzjoni approvat għall-evalwazzjoni u għas-sorveljanza tal-kontroll tal-produzzjoni jew tal-prodott innifsu.
Artikolu 3
Il-proċedura għall-attestazzjoni tal-konformità kif stipulata fl-Anness III għandha tiġi indikata fil-mandati għal standards armonizzati.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fit-2 ta' Frar 2000.